LAOAG CITY – Nakaanges met laengen ti nalukay dagiti residente nga agnanaed iti asideg ti baybay iti ciudad ti Laoag kas kadagiti taga Metro Lapaz kalpasan a pimmanawen itay laeng agsapa ti simmadsadsad nga dakkel a barko iti baybay a paset ti nasao a barangay.
Segun kenni City Disaster Risk Reduction and Management Council (CDRRMC) chairman, Dr Melvin Manuel basar ti impormasyun nga nakalap ti PNP-Laoag ti barko ket nagkarga ti troso.
Immuna iti daytoy ket naalarma dagiti residente iti nasao a barangay gapu ti panagamak da nga nagkarga ti kontrabando ti nasao a barko.
Segun kadagiti residente, ti barko ket simmadsad pay iti nasao a paset ti baybay idi agsapa idi kalman.
Uray dagiti opisyal ti ciudad ket saan da a naliklikan ti naalarma kalpasan nga naammuan da ti pannakaisadsad ti dakkel a barko iti nadakamat a lugar.
Kuna ni Sangguniang Panlungsod Member Joseph Tamayo nga maawatan na ti pannakaalarma dagiti residente ti Metro Lapaz gapu ta mabalin nga nagkarga ti kontrabando ti barko nga kas ti napasamak iti Currimao port.
ilo_Latn ilo_Latn ilo_Latn ilo_Latn ilo_Latn ilo_Latn